
                                Sidor ...

I:

Quislings utvikling og kreftene bak ham.

Det begynner å bli en del førere rundt om i landene. Det
interessanteste ved dem er: hvem blir de ført av, hvem er de redskaper
for?

Også Quisling kan fengsle under denne synsvinkelen. Det kan ha sin
betydnig å se litt nærmere på utviklingen i dette famlende livet som
tilsynelatende frambyr så mange motstridende, uforenlige trekk. Men
usikkerheten, på virkeligheten i et menneske er også en slags linje; og
den har Quisling fulgt med konsekvens. Der er viktige innflytelser i
denne utviklingen: Nansen, den russiske revolusjon; inntil han kom i
forbindelse med kapitalinteressene som kynisk og målbevisst hadde bruk
for ham. Det var dette Quisling med sin svake, uoriginale natur alltid
hadde hemmelig drømt om, å bli redskap. Som vi skal se, er han nå blitt
det til gangs. Heil og sæl til føreren!

Vidkun Quisling er født som prestesønn i Telemark 1887, han tok artium
1905, og påvirket av dette grensevaktens år bestemte han seg til å bli
officer. Han var fremragende ved alle eksamener, et enestående
skolelys.

Hans begavelse er utpreget reseptiv, han eier ikke skapende tanker. Men
ulyckeligvis bar han nettopp en slags ærgjerrighet på dette felt. Både
han og broren, Jørgen, har i ledige stunder til hensikt å skape en ny
verdensanskuelse, hver på sin kant, mindre kan ikke gjøre det.

I 1918 begynner den del av Quislings liv, som har noen interesse her.
Han ble da ansatt som militærattaché i Petrograd; i 1919 —21 var han
legasjonssekretær i Helsingfors. Hans ypperlige kjennskap til russisk
kvalifiserte ham til stillingen som Fridtjof Nansens sekretær under
hjelpeaksjonen mot hungersnøden. Samværet med Nansen, som hadde en slik
vidtfavnende forståelse avden russiske revolusjon, preget sikkert hans
eget syn på den verdenshistorie som utspilte seg i dette veldige,
kjempende og lidende landet.

I april 1923 skrev Fridtjof Nansen i forordet til sin bok «Rusland og
Freden»:

«Jo mer en ser av all den uforstand og all den nasjonale
egen-retiferdighet som gjør seg bred i vår tid, må det bli mer og mer
innlysende at den første betingelse for om mulig å finne vei ut av den
nåværende forvirring og oppløsning i Europa, er å nå fram til mer
forståelse folkene imellom.»

Og han fortsetter: «Det kan være tvil om Vest-Europa og den
vest-europeiske kulturs framtidsmuligheter; men at det russiske folk
har en stor framtid foran seg, og vil få en stor misjon å fylle i
Europas og verdens videre liv kan det vanskelig være tvil om.»

To år etter, da Nansen talte ved Fedrelandslagets åpningsmøte i Oslo,
nevnte han Russland som det land hvor revolusjonen var uunngåelig; for
vårt eget land håpet han på en fredelig, organisk utvikling. Nansen
kunne ikke godta klassekampen; som biolog falt det ham naturlig å
overføre vekst-prinsippet på samfunnet; men idéen, målet, hyldet han
også ved denne anledningen:

Kommunismen er en skjønn lære, i pakt med den første primitive
kristendom, en lære hvis prinsipp var å gjennomføre likheten for alle,
og som bygger på meget av det som er de høyeste idéer —»

Nansen, den store humanist, hadde vanskelig for å forsone seg med
terroren, selv om han så den var uunngåelig ved en slik veldig
folkeomveltning. Han måtte nøye seg med å forstå, Quisling gikk langt
videre. Han stanset ikke ved en sympatisk innstilling. Han så på
situasjonen i kraft av sitt yrke; ikke som humanist, men som militær.
Han hadde iakttatt et blodig oppgjør mellom de reaksjonære og de
revolusjonære; han så at kampen for og mot kommunismen var et
maktspørsmål. I Russland hadde revolusjonen seiret; i Italia var den
nettopp i disse årene slått ned.

Ved sin tilbakekomst til Norge oppsøkte Quisling framtredende norske
arbeiderledere for å drøfte situasjonen med dem. Man må huske ut, dette
var i de hvite garders tid, da bevæpnede borgerlige vern var av
brennende aktualitet.

Martin Tranmæl forteller følgende om Quislings besøk hos ham (i en
skrivelse til Stortinget 10. juni 1932):

«Statsråd Vidkun Quisling henvendte seg til meg på Arbeiderbladets
kontor i 1924. Henvendelsen skjedde uten noenforanledning fra min side.
Herr Q. ønsket overfor meg å framholde at det var uforsvarlig for Det
norske Arbeiderparti å stå uten fysiske forsvarsorganisasjoner. Som
tidene nå var, framhevet han, måtte man være forberedt på noe av hvert.
Som mangeårig officer og etter sitt opphold i og sine erfaringer fra
Russland, mente han seg særlig skikket til å stille seg i spissen for
dannelse av røde garder, og han tilbød sin tjeneste.

Da jeg av så vel partimessige som personlige grunner ikke kunne drøfte,
langt, mindre akseptere et slikt tilbud, forlot han kontoret. Senere
hørte jeg intet fra ham.»

Jakob Friis skriver:

«En dag i januar februar arrangerte jeg etter anmodning fra daværende
kaptein Vidkun Quisling, som jeg kjente fra tilfeldige sammentreff,
blant annet i Helsingfors, et møte mellom ham og dåværende redaktør av
Norges Kommunistblad, Olav Scheflo, hjemme hos meg i Munkedamsveien 5
b, Oslo. Herr Quisling tilbød seg overfor oss å gå inn i Generalstaben
for derved å kunne skaffe den revolusjonære arbeiderbevegelse viktige
opplysninger. Herr Quisling spurte oss til råds om saken.
Utgangspunktet for samtalen var den interesse herr Q. hadde lagt for
dagen for dannelse av røde garder. Vi erklærte at det ville være av
stor betydning å ha en mann som Quisling i Generalstaben.»

Tredjemannen i dette møtet i Munkedamsveien. Olav Scheflo, bekrefter
denne framstillingen og opplyser videre at de til slutt ble enige med
Quisling at han «skulle stette partiet ved a skrive et intervju med seg
selv om Sovjetregjeringens språkpolitikk — i den hensikt å bevise at
det gikk an å være kommunist og allikevel være målvennlig. Dette
intervju stod å lese i Kommunistbladet et par dager etter denne
samtalen.»

I artikkelen skriver Quisling om Sovjet-Unionens storslåtte løsning av
nasjonalitetsspørsmålet i motsetning til nabolandene: «I ingen av disse
stater — Polen, Romania, Tsjekkoslovakiet - er ukrainerne hverken med
hensyn til undervisning eller administrasjon så tilgodesett i nasjonal
henseende som i Sovjet-Unionen. Det er derfor nå en tilbøyelighet selv
blant konservative ukrainere til å se til Moskva etter hjelp for å
realisere sine nasjonale mål.»

(«Norges Kommunistblad» 21, februar 1925.)

I 1926 oppsøkte Quisling atter kommunistpartiet. Chr. Hilt skriver:
«Daværende kaptein Quisling kom en dag i 1926 uten noen som helst
invitasjon fra vår side, til «Norges Kommunistblad»s redaksjon. Som
partiets daværende sekretær hadde jeg en samtalemed ham. — Herr
Quisling innledet samtalen med å advare partiet. mot spionasjen fra den
britiske regjerings side. Som bevis for hvor utmerket den britiske
legasjon i Oslo fulgte med i den norske arbeiderbevegelses utvikling,
anførte herr Quisling, at den britiske legasjon var informert også om
de militære beslutninger som var vedtatt på den nettopp avholdte
skandinaviske konferanse av de skandinaviske partier i Stockholm. —

Etter min første samtale med herr Quisling underrettet jeg N. K. P.'s
formann, kamerat Furubotn, om det hele, og noen tid etter hadde vi
begge en felles samtale med herr Quisling i hans hjem.

Herr Quisling opplyste at han også hadde henvendt seg til redaktør
Tranmæl for a få rede på D. N. A.'s militære arbeide, men hadde fått
inntrykket av at snakket, om militært organisasjonsarbeide innenfor
dette parti bare var løst snakk og fraser. Ville man målet, måtte man
også ville midlene og bygge opp et militærapparat, erklærte Quisling.
Medlem av den norske generalstab, herr Quisling, tilbød seg til sist a
bli N. K. P.'s militærorganisator, og gav også muntlig et utkast til en
militær organisasjon for partiet.»

Altså: I 1924, 1925 og 1926 gjorde Quisling ganske vidtrekkende tilbud
til den norske arbeiderbevegelse.

Da Quisling som reaksjonær forsvarsminister ble konfrontert med sin
fortid — av Alfred Madsen i Stortinget 1931, måtte han medgi at disse
samtaler hadde funnet sted. Og noe som helst svekkelse, av de andres
framstilling kan man ikke si at hans redegjørelse gav; like overfor meg
dreiet spørsmålet seg heller ikke om røde garder, ikke egentlig engang
om arbeidervern, men om alminnelig beskyttelse mot en reaksjonær
statsomveltning som man mente var å frykte fra visse uansvarlige
kretser. Jeg skal innrømme at jeg den gang så annerledes på enkelte
ting enn jeg nå ser.

Jeg vedkjenner meg at mitt syn på de store begivenheter som foregår i
den østlige del av vårt kontinent endret seg med årene, som så mange
andres også har. Det er ikke min skyld, men utviklingen har tatt en
retning som jeg visstnok kunne tenke meg, men som jeg i det lengste
håpet den ikke ville ta.

Kjensgjerningen bak disse ordene faller i virkeligheten sammen med
arbeiderledernes framstilling.

Vi for vår del tror at det var av oppriktig overbevisning Quisling
tilbød sine tjenester. Det er imidlertid ikke til å undres over at
mange innenfor arbeiderbevegelsen har tvilt på oppriktig-heten av
Quislings tilbud, ikke minst i lys av senere begivenheter. Det har
stemplet ham som provokatør, en agent for det britiske
etterretningsvesen.

Utvilsomt hadde England i disse årene stor interesse av å lodde den
revolusjonære bevegelsen i Norden. Det var i intervensjons-planenes
mest hektiske dager. Enn videre kunne Quisling, hvis han var britisk
agent, få stor nytte av å være kjent som sympati serende under sine
senere reiser i Sovjet-Unionen.

Det viktigste indisium for at Quisling var engelsk spion, har man sett
i den kjensgjerning at han i 1927, da de diplomatiske forbinde lser ble
brutt mellom England og Sovjet-Unionen, angivelig ble utsett til å
vareta de engelske interesser i Moskva. Man har spurt: Kan det tenkes
at en mann som åpenlyst skrev sympatiserende om bolsjevikene i Norges
Kommunistblad, ville bli utvalgt til et slikt verv av det engelske
Foreign Office, som sikkert kjente alle hans data?

Til dette er forskjellige ting å si.

Først må det for ordens skyld nevnes at bildet av Quisling som den
engelske regjerings agent i Moskva er fullkomment misvisende. Det var
den norske legasjon som ble overdradd å vareta engelske interesser:
under det sterkere arbeidspress trengte man mer hjelp, og Quisling som
da oppholdt seg i Moskva, ble inntatt i sin gamle stilling. Her var da
hans arbeid å stemple engelske pass og lignende kurante forretninger.
Det er Quisling selv som har laget myten om sitt verv som Englands
representant. I Studenterboken for 1930 skriver han:

»Da de diplomatiske forbindelser mellom Storbritannia og Sovjet-Unionen
ble brutt i mai 1927, ble jeg ansatt som legasjonssekretær ved Norges
legasjon i Moskva for varetagelse av de britiske interesser i
Sovjet-Unionen og fortsetter dermed til den diplomatiske forbindelse
gjenopptas mellom de to land.»

Grunnen til denne overdrivelse må søkes i flere forhold. Hans
forstørrelsestrang spiller inn, likeledes hans nyvåknede, heftige
fascistiske sympatier. Han har nylig vært oppe i valuta-skandalen som
vi straks skat komme til, med påfølgende tunge tanker, og har nettopp i
sin splittelse trang til å se seg som en makeløs helhet. Dette
enestående tillitsvervet fra imperialismens side må med tilbakevirkende
kraft sette hans tidligere revolusjonære virksomhet i et tankevekkende
lys. På dette tidspunkt ønsket Quisling ganske sikkert heller å bli
oppfattet som en skarpsindig provokatør i all sin ferd, enn som en
forvirret sannhetssøker.

(l en annen rugende periode av sitt liv, juni 1932. etter at hanvar
drevet skånselsløst til veggs i Stortinget), uttaler Quisling da også,
at hans oppfatning av kommunismen har vært konsekvent fientlig. «Jeg
våger å påstå at mitt grunnsyn den hele tid har vært det samme.»

Her har hans sårede selvfølelse utvilsomt hatt et bitterlig behov for å
se en storslått og ubrutt sammenheng i sitt liv.)

Nåvel, Quisling stemplet pass for England borte i Moskva. Og nettopp
denne kjensgjerning taler i virkeligheten mot at han noensinne har gått
de engelske myndigheter til hånde som provokatør. Det er temmelig
utenkelig at England ville bruke en av sine spioner, hvis virksomhet
givetvis måtte være velkjent blant kommunister i Oslo og Moskva, i en
helt åpen, kompromitterende stilling. Det eneste som kunne oppnås ved
en slik ordning, var at de engelske passene ble ekstra gransket og
forsinket.

For England har Quislings sympatiske uttalelser i »Norges
Kommunistblad» neppe spilt noen rolle. Quisling hadde i en årrekke
arbeidet som Nansens sekretær, og Nansen var også kjent for sine
eksentriske meninger om Sovjet-Unionen; allikevel hadde de engelske
myndigheter ubegrenset tillit til ham.

Under denne synsvinkel mener vi at det er ingen avgjørende grunn til
tvile på at Quisling faktisk var oppriktig når han ønsket å stille seg
i den norske arbeiderbevegelses tjeneste. Han var en lett på virkelig
mann, influert av Nansens rommelige syn på Sovjet-Unionen, grepet av
revolusjonens velde. Trangen til å spille en rolle har vært brennende i
ham.

Del er i hvert fall vanskelig å tenke seg Nansens sekretær, som
utvilsomt gjorde et verdifullt arbeid der borte i disse årene, som en
gjennomført skurk. Under alle Omstendigheter: her bør Quisling ha
tvilens fordel.

Det avgjørende bruddet i Quislings utvikling skjedde i virkeligheten
etter at han hadde gjort sitt siste arbeid for Nansen og
Folke-forbundet i Armenia 1925—26. (Dette er altså året før han ble

sekretær ved den norske legasjon.) På dette tidspunkt, i 1926, ble

han ansatt av kaptein Frederik Prytz, det menneske som uten tvil har
spilt den viktigste rolle i Quislings liv.

Prytz er en mann av en langt hårdere støpning enn Quisling, smart og
hensynsløs. Han var da oppe i forretninger av internasjonale
dimensjoner med russisk trelast. Han fant å kunne bruke Quisling som
ganske riktig ble nyttig for ham på et bestemt felt.I det året da
Quisling var Moskva-sjef for Russ-norvegoles (russisk-norsk
skogselskap), foretok han, ved hjelp av sine forbindelser med tyrkiske
og persiske kjøpmenn, ulovlige valutatransaksjoner til et beløp av tre
millioner rubler. Meget tyder på at Quisling faktisk har vært i god
tro, han har vært naiv og livsfjern, lett å narre. Det har vært etter
Prytz's direktiver han har handlet. Han har ikke beriket seg selv.

Disse manipulasjoner ble avslørt våren 1928. Quisling, som på denne tid
var norsk legasjonssekretær, ble innkalt til forhørsretten i Moskva, og
ble forelagt bevisene for sine ulovlige transaksjoner. Men av hensyn
til opprettholdelsen av det vennskapelige forhold mellom Sovjet-Unionen
og Norge satte utenrikskommisariatet seg imot at det ble gjort
straffansvar gjeldende overfor et medlem av den norske legasjon.

Denne skandalen gikk voldsomt inn på Quisling. Denne mannen som under
Nansens ledelse hadde vært med på å redde titusener av russiske liv,
ble dradd for retten, beskyldt for å ha utplyndret dette samme folket,
som nå slet med det tunge, pinefulle gjenreisningsarbeide. Hele mannens
selvreltferdighet og storhetstrang tvang ham inn i en forbitret krise.
Her var skjedd en urett; det er psykologisk lett forståelig at Quisling
satte hele sitt vesen inn på å bevise for seg selv, at det var ikke han
som hadde øvd uretten, men at han var offer for den. En enkelt
unnskyldning for hans handling var ikke nok; med hele sin natur kunne
Quisling ikke nøyes med mindre enn en verdensanskuelse.

Her fikk han atskillig hjelp av kaptein Prytz, som Quisling etter en
kort bitterhet mer og mer klynget seg til. Ut fra sin kapitalistiske
innstilling hadde Prytz en mangfoldighet av argumenter mot
Sovjet-Unionen. Hele Prytz’s økonomiske virksomhet i Sovjet-Unionen ble
nettopp likvidert i denne tiden; det nye samfunnet hadde ikke bruk for
hans spekulasjoner, han ble satt på porten. Prytz måtte naturnødvendig
representere kapitalens bitre, hevngjerrige hat mot kommunismen. For
ham og mange andre — var en intervensjonskrig en logisk og rimelig
løsning på deres forretningsbekymringer.

Sikkert har det også dukket opp i Quislings sinn under denne krisen
minner om de ytmykelser som de norske arbeiderledere hadde tilføyd ham,
ved å tvile på hans ærlige vilje. Godt, de skulle få det som de ville.

Samtidig som Prytz bearbeidet ham, fikk Quisling støtte for sitt nye
syn i internasjonale forhold. Hitler var på vei mot makten i Tyskland
og preket korstog mot Sovjet-Unionen, i kvasi-filosofiskevendinger som
måtte stå dypt ned i Quislings beslektede gemytt. Fylt av det brennende
hatet som selvforsvaret så ofte skaper, reiste Quisling hjem til Norge;
denne gang var det ikke for å opprette røde garder, men for å vie sitt
liv til kampen mot kommunismen og Sovjet.

Nå var Quisling — om ikke direkte — i Prytz's tjeneste som aldri før;
han var blitt kapitalinteressenes mann,

Quisling ventet litt før han offentliggjorde sitt program, det var noe
som måtte skje først. Men 24. mai offentliggjorde han da et av de
uhyggeligste dokumenter som overhodet har sett dagen lys på norsk.

Det er ikke det, at han framkaster tanken om at vi skal slutte oss til
en nordisk og européisk blokk for å nedkjempe bolsjevismen i Russland —
hvilket betyr bare en eneste ting: angrepskrig. Det er heller ikke det,
at han spår Norge en lysende framtid ved et slikt foretagende.

Det ufyselige, det utrolige er, at han kaller sin artikkel «Politiske
tanker ved Fridtjof Nansens død», og at han tar Nansen til inntekt for
denne planen. Med kynisk beregning har Quisling (og ikke

minst de kaldere kreftene bak ham) ventet til deres enkle regnestykke
skulle gå opp; en død mann kan ikke svare.

Det eneste virkelige aktivum i Quislings liv var samarbeidet med
Nansen, det måtte utnyttes, og nøyaktig en uke etter Nansens bålferd,
lar Quisling ham gå god for en overfallskrig.

Nansen!

Mannen hvis arbeid før fred og mellomfolkelig forståelse var kjent over
hele jorden.

Det slår en under lesningen: Dette er selve fascismen. Det er løgnen
som taktikk. Det er å bruke det trykte ord uavhengig av sannhet og
virkelighet, bare med ett mål: Det skal stå der. Det skal smitte av i
noen hjerner, det skal gli inn gjennom avisrespekt

og kritikkløshet, løgnen skal begynne å leve sitt eget selvstendige,
frimodige liv.

Quisling skriver blant annet følgende:

»Professor Nansens syn på bolsjevismen og Russland er meg velkjent fra
tallrike og langvarige samtaler om dette emne. Det centrale i hans
oppfatning var, og jeg tror, med rette, at det russiske spørsmål er et
europeisk spørsmål og bare kan få sin løsning i forbindelse med dette.
— Han medgav at utviklingen kanskje måtte gli gjennom en europeisk
samling, og ingen var vel meroppsatt enn han på utvikling av godvilje
og samarbeid mellom Europas folk.

På kontinentet foregår nå som bekjent under Briands ledelse et stort
arbeid for å samle de europeiske stater.

Den samling blir enten en samling mot Russland som nå hverken kan eller
vil være med, eller det blir ingen ting. Russland og Europa kan ikke i
lengden skilles. Dertil trenger de hverandre for meget: dertil er det
altfor mange uløste og farlige spörsmål på den labile grense mellom
dem. Spørsmålet er bare om det blir Europa som forener Russlands
nasjoner med seg, hvilket forutsetter bolsjevismens nedkjempelse, eller
om der blir Sovjet-Unionens grenser som forflyttes vestover.

Spørsmålets løsning og vitale gang er av vital interesse for oss. Det
er av avgjørende betydning for vårt folks fram at vi er med på dette,
og at vi gjennom skandinavisk og nordisk samarbeid øker vår innflytelse
på dets utvikling og utnytter de store muligheter som det byr til å
befeste vår stilling i verden.

Alle de foregående utenrikspolitiske betraktninger munner naturlig ut i
et og samme krav: organisasjon av en skandinavisk forbundsstat og
Nordisk forbund.

— — —

Som bærer av denne politikk kreves ikke en samling av de

nåverede borgerlige partier, hvilken samling er og blir en drøm, og en
dårlig drøm, fordi den ville øke klassemotsetningen i folket.

Men det trenges et nytt, helstøpt og stramt ledet, ungdommelig
Nasjonalt samlingsparti, som kan gripe nasjonens forlatte fane,
mobilisere alle krefter og hensynsløst styrte seg i kampen. Jeg er
sikker på at vi ikke kan vise Fridtjof Nansens minne større ære enn ved
slik gjerning. For den saks skyld kunne partiet også gjerne kalles
Nansen-Forbundet, hvis ikke det upersonlige navn var mer nøytralt og
mindre reklameaktig.

Det er mange måter å behandle en død mann på, en av dem er å mishandle
liket. Det kreves unektelig en viss fordomsfrihet, en viss
hensynsløshet til en slik gjerning; og for mange syntes det som et
fører-emne var oppstått i Norge.II.

Provokasjon.

Hva som virkelig skjedde i Forsvarsdepartementet 2. februar 1932 — og
hvorledes det ble utnyttet.

En stund etter programartikkelen ved Nansens død stiftet Quisling
sammen med kaptein Prytz sin første fascistiske organisasjon, Nordisk
folkereisning. Dens linje var fullkomment hitlersk: Intervensjon mot
Sovjet-Unionen, på et sterkt arisk grunnlag. Hurtig hadde Quisling
plagiert de nazistiske raseteorier: i Studenterboken for 1930 skriver
han: Jeg er av nordisk rase; og selv ikke hans russiske kone får unngå
sin skjebne, hun er dinarisk-nordisk av herkomst.

Det var klart at denne nyoppdukkede trauste telemarking med et så
tiltalende samfunnssyn fikk en hjertelig mottagelse i våre mest
reaksjonære kretser. Han ble da også gjort til forsvarsminister, da
bondepartiet dannet regjering i 1931.

Hans første innsats var å sende militær, i større utstrekning enn det
noengang tidligere var anvendt innenlands, mot de norske arbeidere som
var lockouted av det utenlandske selskap Norsk Hydro. Før dette fikk
han atskillig ros som sterk mann.

Men for alvor kom han fyrst i relieff ved overfallet i
Forsvarsdepartementet 2. februar 1932. Da fløy hans og Norges navn ut
over verden.

Femte februar 1932 ble landet skaket opp av følgende kommunike, fra
oppdagelsessjefen i Oslo:

Da forsvarsministeren, statsråd Quisling tirsdag 2. ds. om
ettermiddagen ved 5-tiden tilfeldigvis kom til sitt kontor i
Forsvarsdepartementet for å hente noen dokumenter, ble han, idet han
skulle ga inn i det innerste kontoret som var mørkt, plutselig overfalt
av en eller flere menn, hvorav en forsøkte å stikke ham med en kniv i
brystet — et angrep som det lyktes statsråden å avverge dealvorlige
følger av. Imidlertid ble han så godt som samtidig med dette angrepet
blindet med pepper og slått i bodet, så han falt om og besvimte og ble
liggende noen tid bevisstløs på gulvet i kontoret, mens det lyktes
gjerningsmannen eller mennene å forsvinne.

Statsråden har intet varig men fått av overfallet og kunne alleredt
neste dag utføre sine embetsplikter i Forsvarsdepartementet

Politiet arbeider med sakens etterforskning og det er utlovet en
belønning på kr. 5 000,— — fem tusen kroner — for opplysninger

som leder til gjerningsmannens eller gjerningsmennenes pågripelse.

Mulige opplysninger bedes meddelt oppdagelsespolitiet i Oslo.

Noe lignende var aldri tidligere hendt i vårt lille, fredelige land.
Hva var skjedd? Den reaksjonære del av pressen så fra første stund
hendelsen i stor politisk sammenheng: deres kommentarer skal vi bringe
senere; de gikk i korthet ut på at det var et anslag fra Sovjet og
kommunistene. Arbeiderbladet og Dagbladet stillet seg derimot ytterst
skeptisk til hele affæren.

Det var også unektelig forskjellige ting som ga anledning til tvil.
Forsvarsdepartementet, hvor overfallet skulle ha funnet sted, er
bevoktet av bevæpnede gardister: ingen av dem hadde sett noen gå inn
eller ut av bygningen på disse fredelige ettermiddagstimene. Heller
ikke hadde de tre gardistene som holdt til i etasjen under Quislings
kontor, hørt den ringeste larm fra kampen ovenpå. Og da oppdagelseschef
Sveen sammen med oppdagelsesbetjent Birkelund på regjeringens ordre
brøt seg inn i departementet natten etter overfallet, fant de intet som
helst spor; først da Quisling og hans venn, som spiller en så
forunderlig rolle etter overfallet, hadde vært der nede neste dag, ble
der funnet noe pepper. Enn videre var det ganske påfallende at Quisling
selv hadde en så sterk ulyst mot at noe skulle komme ut om affæren; og
det var dog en sak av stor offentlig betydning.

Det kan ikke nektes at storparten av det norske folk syntes det hele
luktet uhyggelig av svindel; det ble ikke bedre som dagene gikk og det
viste seg at politiet ikke var i stand til å finne et eneste
holdepunkt.

Men den 9. februar kom der unnsetning til Quisling og hans tilhengere:
lægeerklæringen fra professorene Bull og Harbitz. Disse to gikk god for
overfallshistorien.

Den sykejournalen som de to offentliggjorde er et langt, spennende,
velskrevet dokument. Den forteller om Quislings merkelige opplevelse
denne februardagen. Vi gjengir hovedtrekkene:Quisling spiste middag i
Det norske Selskap kl. 15,30 sammen med en venn. Han drakk som vanlig ½
øl til maten, men nød ikke vin eller spirituosa. Han forlot klubben ca.
16,45. Egentlig skulle han ha vært i Stortinget, men da han hadde litt
tid til overs og været var pent, bestemte han seg til å gå nedom
Forsvarsdepartementet for å hente noen papirer. Han husker at han tok
på seg tøyet i entréen i Det norske Selskap, og at han gikk til
departementet gjennom Prinsens gate og Kongens gate.

Han fikk nøkkelen av vakthavende gardist, og gikk opp til sine
kontorer, I det indre rommet var det mørkt, og han la merke til

at en dør som hadde vært låst i mange år, sto åpen. Plutselig kom

en liten, smidig mann med løftet kniv styrtende imot ham, en kamp
fulgte hvorved Quisling ble såret i brystet og håndleddet; straks etter
fikk han et slag i hodet og falt bevisstløs om.

Etter overfallet ble han liggende en tid i svime. De følgende

begivenheter står ikke klart for ham, men han har en dunkel erindring
om at han krabbet seg opp i en lenestol. Her ble han sittende en stund.
Han tenkte på å slå alarm, men lot det være.

Han forlot departementet, vendte ansiktet vekk fra den gardisten som
han leverte nokkelen til, og gikk opp til Ateneum, hvor han tok on bil.
Han gav riktig adresse, og kom hjem omkring 18.30.

Han gikk alene opp trappen, sterkt medtatt. Hans hustru tilkalle

straks en venn som fant Quisling blek og opphisset. Han berettet da om
overfallet. Klokken 20 sovnet han og sov i 9 timer, mens han i
alminnelighet bare sover 6.

De neste dagene arbeidet han i departementet, plaget av hodepine og
kvalme; han følte det som om han gikk rundt i en tåke og at hele saken
dreide seg om en fremmed person. Den 7. gikk han til sengs for noen
dager.

Professorene meddeler om sårene at de er ubetydelige formodentlig
tilføyet med dolk, huggjern eller lommekniv. I hodet er det merker
etter slag eller fall.

Det viktigste punkt i konklusjonen er følgende:

Statsråd Quisling har fra 17-tiden den 2. ds. og de følgende dager
frambudt typiske symptomer på en ganske alvorlig

hjernerystelse, nemlig a) klar erindring om hva der er foregått i tiden
umiddelbart før ulykken, b) bevissthetstap i umiddelbar tilslutning til
denne, c) ingen som helst erindring om hvorledes ulykken er foregått,
(d dunkel eller helt manglende erindring om hva der er passert i de
følgende dager: hodepine, kvalme, matthetsfomemmelse og uopplagthet
tilåndelig arbeid, om han enn automatisk har kunnetutføre løpende
forretninger, e) tydelig oppklaring av tanke og

censorium etter 4—5 dager.»

Quisling-pressen hilste læge-erklæringen med stor lettelse og triumf.
Nationens overskrift er: De sakkyndiges undersøkelse

slår alle skumlerier ned.»

Men dessverre: folk fortsatte a skumle. Vår mest utpregede ariske
egenskap er utvilsomt sunn bondeskepsis. Og her følte noen hver at det
var ugler i mosen. Man søkte forklaringen på alle andre felter enn
politikken, private oppgjør, kvinnfolkhistorier. Imidlertid undersøkte
politiet disse muligheter, øg måtte forkaste dem.

Den 18. februar utsendte oppdagelsessjefen følgende kommunike:

Oppdagelsespolitiet meddeler i anledning det anmeldte overfall i
Forsvarsdepartementet på statsråd Quisling den 2. februar d. å., at det
er foretatt en rekke utenrettslige avhøringer av personer som kunne
antas å ha erfart noe om det som ved anledningen er passert på
forsvarsministerens kontor.

De foretatte undersøkelser har imidlertid ikke ledet til noe positivt
resultat, og man har fremdeles intet som helst brukbart signalement på
gjerningsmannen.

Det er også foretatt omhyggelige undersøkelser blant reisende og
fremmede, som er kommet til byen i de dager, uten at dette har kunnet
gi noen veiledning til oppklaring av forbrytelsen.

Opplysninger fra publikum, framkommet ved pressemeddelelser eller ved
utsikten til å erholde den lovte belønning, har vært meget sparsomme og
har ikke inneholdt noe av positiv betydning.

Da statsråd Quisling fremdeles er sykmeldt, har

oppdagelsespolitiet ennå ikke funnet å kunne foreta noen utenrettslig
avhøring av ham, og har således kun den tidligere offentliggjorte
forklaring fra læge-erklæringen å holde seg til. Etterforskningen
fortsetter fremdeles, og mulige opplysninger bes meddelt
oppdagelsespolitiet i Oslo.»

Disse enkle opplysninger vakte den dypeste harme hos
forsvarsministerens forsvarere. Under titelen Et politisk kommunike fra
oppdagelaessjefen rettet Tidens Tegn et voldsomt angrep på
oppdagelsessjef Sveen. Det heter blant annet at når man vet at statsråd
Quislings motstandere åpenlyst har insinuert at det ikke var noe å
oppdage, kunne man nære mistanker som man helst ikke bør ha overfor
oppdageisessjefen i Oslo». Bladet: innrømmer at detvar en vanskelig
oppgave, det var få eller ingen spor, men vi har allikevel det inntrykk
at etterforskningen, enten det skyldes vanskeligheter eller det skyldes
utenforliggende hensyn, ikke har vært drevet med den energi og gode
vilje som man måtte kunne forlange i en sak av denne betydning.»

Denne beskyldning mot oppdagelsessjefen er etter vårt skjønn
fullkomment urettferdig. Hvis politiet skal bebreides noe, er det tvert
imot at det øyensynlig har arbeidet ut fra et, altfor lojalt grunnsyn:
Vi må tro en sittende statsråd på hans ord.

Men hvis man anlegger et noe mer skeptisk syn på hele episoden, kan man
kanskje komme til et resultat.

Følgende står fast: Det finnes ikke skygge av spor etter de angivelige
forbrytere, bortsett fra det tvilsomme pepperet; rent politi-teknisk er
det sannsynlig at det aldri har funnet sted noe overfall i dette
militærbevoktede departement. Quislings eneste støtte for historien
ligger i læge-erklæringen; det er derfor viktig å bringe på det rene om
de to professorenes konklusjon er uangripelig.

De har undersøkt Quisling og funnet at sykdomsbildet, kan stemme med
forsvarsministerens fortelling: overfall og derav følgende
hjernerystelse. Kan man med rimelighet forlange noe annet av de to
professorer?

Ja, man kan i høy grad forlange noe annet. Man kunne forlange at de
opplyste om at hele sykdomsbildet stemmer overens med den sykdom
Quisling vitterlig lider av, nemlig malaria,

Denne sykdom pådro han seg i Kaukasus i 1923. Og når man

engang har fått malaria i kroppen, kan den som bekjent bryte ut

med års mellomrom. En mann i offentlig stilling vil selvsagt redusere
sykdommen mest mulig og prove på å holde anfallene skjult; dette
forøkte Quisling i høy grad 2. februar. Det var mot hans utrykkelige
ønske at episoden ble omtalt. Det er også verd å legge merke til at
Quisling satte seg imot at hans hustru og hushjelp ble avhørt av
politiet, og dette ble heller ikke gjort.

Nå er malaria en meget, sjelden sykdom i Norge, og ingen av

de to professorer kunne forutsettes å ha noen som helst kompetanse på
dette - punkt. Deres simple plikt som «sakkyndige« var derfor å få
statsråden undersøkt av en spesialist i tropesykdommer og en
psykiatriker.

Det er ingen hemmelighet at avdøde overlæge Dedichen dengang mente at
hele overfallsaffæren minnet påfallende om etepileptisk anfall. Alt
tyder på at han var meget nær sannheten. Folk med erfaring fra Østen
vet at et akutt malaria-anfall linder tiden kan minne om epilepsi.
Under deliriet kan da Quisling ha tilføyd seg selv sarene, et velkjent
fenomen.

Det han sin interesse å se hva en av verdens største autoriteter på
dette felt, den tyske professor dr. Emil Kräepelin anfører om malariens
innflytelse på den psykiske tilstand. Han skriver følgende om
intermittens-delirier i sitt verk Psychiatrie, utgave 1904;
(intermittens er som bekjent det samme som malaria):

Den Initialdelirien des Typhus and der Blattern ähneln in hohen Grade
gewisse seltene Formen der Intermittensdelirien. Auch hier begegnen wir
ungemein heftigen ängstlichen

Aufregungszuständen mit schwerer Benommenheit und der Neigung zu
rücksichtlosen Gewalttaten. Die Anfälle treten plötzlich auf, dauern
nur wenige Stunden und endigen in tiefem Schlafe, mit mehr oder weniger
vollständigem Verluste der Errinerung an das Vorgefallene. Bisweilen
sind sie von Krampferscheinungen begleitet so dass sie ganz
epileptischen Dämmerzuständen gleichen können.»

I oversettelse;

Om initial-deliriene ved tyfus og kopper minner i høy grad visse
sjeldne former for malaria-delirier. Også her møter vi usedvanlig
heftige, angstfylte opphisselses-tilstander med tung omtåket het og
tilbøyelighet til hensiktsløse voldsgjerninger. Anfallene opptrer
plutselig, varer bare få timer og ender i dyp søvn, med mer eller
mindre fullstendig tap av erindringen om det forefalne. Under tiden er
de ledsaget av krampefenomener, så de ligner helt epileptiske
demringstilstander.

Professor Kräepelins skildring av et slikt malaria-anfall dekker altså
på alle punkter Quislings tilstand den annen februar:

overfalls-angsten, sammenbruddet, erindringstapet, og den dype søvnen
noen timer etter.

Det er enda et punkt ved denne affæren som det er i høy grad nyttig å
se nærmere på. Hvem var denne vennen som opptrådte på en så
eiendommelig måte? Denne mannen som ble tilkalt telefonisk av fru
Quisling, og som anmeldte overfallet mot Quislings vilje, etter å ha
betenkt seg i alle timer, og som fulgte Quisling ned i departementet
neste dag; hvorpå pepperet ble funnet.

Det var ingen annen enn kaptein Prytz.Han fikk se denne syke stakkaren
som snakket om et

[-overfall;-]

{+over- fall;+} inntrengende ba Quisling ham om å holde det skjult:
»Lov meg, Prytz, at du ikke gjør noe bråk av dette!»

Så gikk Prytz i selskap. Her fortalte han at Quisling, som også var
buden, ikke kunne komme, fordi han hadde falt og slått seg i en trapp i
departementet.

Men jo mer Prytz tenkte på denne overfallshistorien, desto mer må han
ha fått lyst på den. Her lå visse politiske muligheter som var
kjærkomne nettopp for Prytz, kapitalisten som hadde fått føle
kommunismen på kroppen og inderlig håpet på opphisselse mot Sovjet, og,
ved Guds hjelp, en vakker dag, intervensjon.

Utpå natten betrodde han seg til en annen av gjestene, kaptein A. F.
Munthe, som også tilhørte Quislings krets; og så endelig, ved

½2-tiden, ringte de til oppdagelsessjefen.

Det viktigste som Prytz ved dette høvet fikk opplyst om seg

selv, var at han i åtte timer hadde visst at Norges forsvarsminister
var blitt overfalt i sitt kontor, og at departementets hemmeligheter i
denne tiden hadde stått til disposisjon for overfallsmennene, uten at
kaptein Prytz hadde løftet en finger for å foreta seg noe som helst.
Dette fikk nå våge seg; Prytz var en mann som i sitt liv tidligere
hadde tatt sjanser. Og her var atskillig å oppnå.

Vi får en forestilling om det som skulle oppnås når man femte

februar leser overfalls-kommentarene i de avisene som sto
Quisling-gruppen nær.

»Nationen» skriver:

»Denne knappe meddelelse fra oppdagelses-politiet vil vekke en voldsom
oppsikt ikke bare her i landet, men vidt omkring.

Man må være forberedt på at det her vil bli avdekket et komplott mod
lange forgreninger og med et formål av den art at det bør vekke
ettertanke hos dem som mener att vårt forsvarsvesen er uten interesse.
Et attentatt på forsvarsministeren hører til de begivenheter vi har
ment bare kunne foregå i utlandet. Nå er det skjedd i Norge, og gleden
over at attentatet er mislykket vil ikke forhindre at det norske folk
tar sin innstilling til forsvaret opp til revisjon og prøver sin
trygghetsfornemmelse på ny.

»Tidens Tegn» kommer med følgende betraktninger:

Etter kommunikeet å dømme må man gå ut fra at det her ikke dreier seg
om noe alminnelig overfall, men at det er en kommunistisk hevnakt. På
henvendelse til oppdagelsessjef Sveen erfarer vi at der foreløpig intet
kan sies utenfor kommunikeet.

Etter hva det fra annet hold meddeles, mener man at det entendreier seg
om en utsending fra den russiske tsjekka, som har fått i oppdrag å få
tak i disse dokumenter angående Norges forsvar eller — at
overfallsmannen er en kommunist som har villet sikre seg planene for
den indre strategiske situasjon. Så vidt vi erfarer er imidlertid ingen
dokumenter bortkommet.»

Dagen etter framsetter »Nationen» en tydelig insinuasjon, forbitret
over »Arbeiderbladet»s skepsis :

»Det får bli Arbeiderpartiets sak hvor langt det vil engasjere

seg på bandittenes side. Vi skulle anta at bladet vil få vanskelig

med å holde høyden i hatten, når tildragelsen er oppklart.»

Og bladet slutter med folgende merkelige spådomsord, som

dessverre ennå er dypt uoppfytt:

»Statsråd Quisling er en taus mann, han taler ikke før han har tenkt
grundig, han handler ikke før han er sikker i sin sak. Om det passerte
vil han ogsa ganske visst lukke seg, men det kunne jo hende han fant på
å ytre seg den dag han ikke lenger er forsvarsminister.

Nei, Quisling har nok ikke ytret seg; kanskje husker han ikke annet enn
en uklar, forferdelig angst fra denne ettermiddagen: og hvis han
husker: det skal en sterkere og helere personlighet enn hans til å
fortelle denne sannheten.

Tross alt: Kabalen gikk ikke opp, provokasjonsutnyttelsen

lyktes ikke.

Men en del tusen er det vel ennå som tror på overfallet. De menige
innenfor Nasjonal Samling anser utvilsomt Quisling som en Sankt Georg i
kamp mot kommunismen, og aldri har han vært større enn da han ble slått
ned i Forsvarsdepartementets innerste kontor.

Det som vil bli lengst igjen av denne affæren, er dens symbolske
anskuelighet. Over et sykt og fortrukket ansikt er det av dyktige
hender trukket en maske: sterk mann. Dette er føreren.

Slik blir selve tidssykdommen, kapitalismen i sin dødskamp, sminket opp
med mandighet, ære og handlekraft. Selve fascismens vesen møter oss
her.

Nordahl Grieg.

